CELEX: 62008TN0106
Language: et
Date: 2008-02-27 00:00:00
Title: Kohtuasi T-106/08: 27. veebruar 2008 esitatud hagi — Centre de promotion de l'emloi par la micro-entreprise (CPEM) versus Euroopa Ühenduste Komisjon

26.4.2008   
            
            
               ET
            
            
               Euroopa Liidu Teataja
            
            
               C 107/39
            
         27. veebruar 2008 esitatud hagi — Centre de promotion de l'emloi par la micro-entreprise (CPEM) versus Euroopa Ühenduste Komisjon
   (Kohtuasi T-106/08)
   (2008/C 107/67)
   Kohtumenetluse keel: prantsuse
   Pooled
   
      Hageja: Centre de promotion de l'emloi par la micro-entreprise (CPEM) (Marseille, Prantsusmaa) (esindaja: advokaat C. Bonnefoi)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada võlateade;
            
         
               —
            
            
               tunnistada õigust hüvitisele üldistes huvides tegutseva organisatsiooni maine kahjustamise eest (hinnanguliselt summas 100 000 eurot);
            
         
               —
            
            
               mõista kostjalt välja advokaaditasud ja õigusnõustamise kulud, mille vajalikkus on tõendatud.
            
         Väited ja peamised argumendid
   Hageja esitab kõnesolevas hagis nõude tühistada komisjoni 17. detsembri 2007. aasta võlateates nr 3240912189 sisaldunud otsus, mis puudutas komisjoni 4. oktoobri 2007. aasta otsust K(2007)4645, millega tühistati — Euroopa Pettustevastase Ameti (OLAF) aruande järel — Euroopa Sotsiaalfondi rahaline abi, mis oli eraldatud üldise toetusena hageja poolt rakendatava pilootprojekti rahastamiseks (1), ja mille tühistamist oli hageja taotlenud kohtuasjas T-444/07: CPME vs. komisjon (2).
   Hagi toetuseks väidab hageja põhiliselt, et komisjon rikkus õigusnormi ning ületas oma pädevust, kuna võlateade ei olnud adresseeritud tegelikule võlgnikule. Hageja väidab finantsmääruse nr 1605/2002 (3) artikli 135 rikkumisele tuginedes, et võlateade oleks tulnud adresseerida üksusele, kes vastutas kõnesoleva projekti eest rahaliselt ning sai tegelikult kätte Euroopa Sotsiaalfondi toetuse.
   Lisaks väidab hageja, et võlateate adresseerimine talle kahjustab tema mainet ja usaldatavust rahastajate silmis, võttes arvesse tema ülesandeid üldistes huvides tegutseva üksusena.
   
      (1)  Komisjoni 17. augusti 1999. aasta otsus K(1999)2645, muudetud 18. septembri 2001. aasta otsusega K(2001)2144.
   
      (2)  ELT 2008, C 37, lk 29.
   
      (3)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).